
20. zasadnutie	Bod programu MZ č.: 5
MZ mesta Trnava	Materiál č.: 8
10. 2. 2026
Predaj spoluvlastníckych podielov pod bytovým domom na Hlbokej ulici č. 15 a 17 (fyzické osoby)
Návrh predkladá:	Návrh spracoval:
Majetková komisia Mestského zastupiteľstva	Mgr. Monika Majčínová
	Odbor majetkový
Spracované: 28. 1. 2026
Zodpovedá: JUDr. Jana Tomašovičová, vedúca odboru majetkového
Číslo spisu: 1999/2026

Návrh uznesenia
k predaju spoluvlastníckych podielov pod bytovým domom na Hlbokej ulici č. 15 a 17
Mestské zastupiteľstvo mesta Trnava po prerokovaní:
Schvaľuje
predaj spoluvlastníckych podielov z pozemku, ktorý je evidovaný na liste vlastníctva č. 10723, parc. C-KN č. 5671/117, zast. plocha a nádvorie s výmerou 653 m2, prislúchajúceho bytovému domu na Hlbokej ulici súp. č. 5951, kde je mesto Trnava spoluvlastníkom v podiele 25242/463008, za cenu stanovenú zákonom, t. j. 0,1162 eura/m2:
1. podielu 8398/463008, do bezpodielového spoluvlastníctva manželov, vlastníkom bytu č. 3, Petrovi Domorákovi, rod. Domorákovi, nar. 28. 12. 1982 a Monike Domorákovej, rod. Ižákovej, nar. 24. 9. 1985, obaja bytom Hlboká ulica 15, Trnava, za cenu 1,38 eura;
2. podielu 8582/463008, do výlučného vlastníctva, vlastníkovi bytu č. 18, Emilovi Lukovičovi, rod. Lukovičovi, nar. 17. 7. 1958, bytom Hlboká ulica 15, Trnava, za cenu 1,41 eura;
3. podielu 8262/463008, do bezpodielového spoluvlastníctva manželov, vlastníkom bytu č. 54, Petrovi Královi, rod. Královi, nar. 10. 10. 1988 a Ing.  Monike Královej, rod. Ivanovičovej, nar. 24. 4. 1991, obaja bytom Hlboká ulica 17, Trnava, za cenu 1,35 eura;
s podmienkou, že správny poplatok spojený s návrhom na vklad do katastra nehnuteľností budú hradiť kupujúci.
Priamy predaj je možný podľa § 9a ods. 15 písm. b) zák. č. 138/1991 Zb. o majetku obcí v znení neskorších predpisov, pretože sa predáva pozemok pod bytovým domom v zmysle osobitého predpisu, t. j. zákona č. 182/1993 Z. z. o vlastníctve bytov a nebytových priestorov v znení neskorších predpisov.
Ukladá
Mestskému úradu v Trnave:
1. Odboru majetkovému:
Postúpiť podklady k vyhotoveniu kúpnej zmluvy na odbor právny
Termín: do 10. 3. 2026
1. Odboru právnemu:
Vypracovať kúpnu zmluvu a predložiť druhej strane na podpis 
Termín: 60 dní od doručenia podkladov
Hlasovanie
Za:				......
Proti:				......
Zdržal sa hlasovania:	......
Nehlasoval:			......
Z celkového počtu 31 poslancov bolo neprítomných .......... poslancov.
Uznesenie bolo prijaté

Dôvodová správa
Mesto Trnava je v podiele 25242/463008 spoluvlastníkom pozemku, ktorý je evidovaný na liste vlastníctva č. 10723, parc. C-KN č. 5671/117, zast. plocha a  nádvorie s výmerou 653 m2, jedná sa o parcelu prislúchajúcu k bytovému domu na Hlbokej ulici súp. č. 5951. V bytovom dome sú byty, ktoré nadobudli vlastníci od bytového družstva. (Zmluva o prevode vlastníctva družstevného bytu vklad povolený dňa 22. 5. 2019, zápis na liste vlastníctva č. 9621, pri vlastníkovi bytu č. 18.)
Dňa 10. 12. 2025 podali žiadatelia, vlastníci 3 bytov v bytovom dome na Hlbokej ulici žiadosť o odkúpenie spoluvlastníckych podielov, prislúchajúcim k ich bytom.
V zmysle § 18a zákona č. 182/1993 Z. z. o vlastníctve bytov a nebytových priestorov v znení neskorších predpisov v znení zákona č. 151/1995 Z. z. a z dôvodu, že bytové družstvo sa nestalo vlastníkom pozemku, má vlastník bytu právo požiadať obec, ako vlastníka pozemku, o prevod alikvotnej časti pozemku zastavaného a priľahlého, za cenu maximálnej ročnej výšky nájomného za 1 m2, zistenej podľa vyhlášky MF SR č.  465/1991 Zb. v znení neskorších predpisov, čo je 0,1162 eura/m2 t. j. 3,50 Sk/m2.
Novelizáciou zákona č. 182/1993 Z. z. o vlastníctve bytov a nebytových priestorov (zákonom č. 512/2003 Z. z.) sa do jeho prechodných ustanovení doplnilo ustanovenie § 31a, podľa ktorého sa na výpočet ceny pozemku pod bytovým domom v zmysle § 18a použijú aj po 31. 12. 2003 ustanovenia cenového predpisu, podľa ktorého sa určovala cena pozemku do 31. 12. 2003 (vyhláška č. 465/1991 Zb.).
Majetková komisia na rokovaní 22. 1. 2003 odporučila mestskému zastupiteľstvu schváliť odpredaj spoluvlastníckych podielov na pozemkoch pod bytovými domami vlastníkom bytov, ktorí odkúpili byty od bytového družstva za cenu 0,1162 eura/m2 t.  j. 3,50 Sk/m2 a za rovnakú cenu odporučila schváliť predaj aj tým, ktorí odkúpili byt od predchádzajúceho vlastníka.
Majetková komisia na rokovaní dňa 1. 2. 2005 odporučila, aby v prípadoch, že sa pozemky odpredávajú za regulovanú cenu, ktorá je hlboko pod trhovou cenou, kupujúci uhradili správne poplatky spojené s návrhom na vklad do katastra nehnuteľností.
Majetková komisia na rokovaní 3. 8. 2011 opätovne odporučila mestskému zastupiteľstvu schváliť odpredaj spoluvlastníckych podielov na pozemkoch pod bytovými domami vlastníkom bytov, ktorí odkúpili byty od bytového družstva za cenu 0,1162 eura/m2 a za rovnakú cenu odporučila schváliť predaj aj tým, ktorí odkúpili byt od predchádzajúceho vlastníka.
V zmysle § 9a ods. 15 písmeno b) zákona č. 138/1991 Zb. o majetku obcí v znení neskorších predpisov, je možný odpredaj predmetných spoluvlastníckych podielov na pozemku vo vlastníctve mesta Trnava, pretože ide o predaj pozemku pod bytovým domom v zmysle osobitného predpisu t. j. zákona č. 182/1993 Z. z. o vlastníctve bytov a nebytových priestorov, v znení neskorších predpisov.
Na prijatie uznesenia je potrebná nadpolovičná väčšina hlasov poslancov prítomných na rokovaní mestského zastupiteľstva.

